[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 1.4.2011

COM(2011) 167 τελικό

2009/0059 (COD)

ΓΝΩΜΗ ΤΗΣ ΕΠΙΤΡΟΠΗΣδυνάμει του άρθρου 294, παράγραφος 7, στοιχείο γ) της συνθήκης για τη λειτουργία της Ευρωπαϊκής Ένωσης,επί των τροπολογιών του Ευρωπαϊκού Κοινοβουλίουστην θέση του Συμβουλίου σχετικά με τηνπρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1934/2006 σχετικά με τη θέσπιση χρηματοδοτικού μέσου για τη συνεργασία με τις εκβιομηχανισμένες και τις λοιπές υψηλού εισοδήματος χώρες και εδάφη (ICI Plus)

2009/0059 (COD)

ΓΝΩΜΗ ΤΗΣ ΕΠΙΤΡΟΠΗΣδυνάμει του άρθρου 294, παράγραφος 7, στοιχείο γ) της συνθήκης για τη λειτουργία της Ευρωπαϊκής Ένωσης,επί των τροπολογιών του Ευρωπαϊκού Κοινοβουλίουστην θέση του Συμβουλίου σχετικά με τηνπρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1934/2006 σχετικά με τη θέσπιση χρηματοδοτικού μέσου για τη συνεργασία με τις εκβιομηχανισμένες και τις λοιπές υψηλού εισοδήματος χώρες και εδάφη (ICI Plus)

1. Εισαγωγη

Το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης προβλέπει ότι η Επιτροπή γνωμοδοτεί για τις τροπολογίες τις οποίες προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που προτείνει το Κοινοβούλιο.

2. Ιστορικο

Ημερομηνία διαβίβασης της πρότασης στο Κοινοβούλιο και στο Συμβούλιο: 21 Απριλίου 2009

Έγγραφο COM (2009) 197 τελικό 2-2009/0059 (COD) διορθωτικό της 30ής Νοεμβρίου 2009, που τροποποιήθηκε την 1η Δεκεμβρίου 2009 (έναρξη ισχύος της συνθήκης της Λισαβόνας)

Ημερομηνία γνωμοδότησης του Κοινοβουλίου σε πρώτη ανάγνωση: 21 Οκτωβρίου 2010

Ημερομηνία διαβίβασης της τροποποιημένης πρότασης στο Κοινοβούλιο και στο Συμβούλιο: ουδεμία

Ημερομηνία της πολιτικής συμφωνίας σχετικά με τη θέση του Συμβουλίου: ουδεμία

Ημερομηνία επίσημης έκδοσης της θέσης του Συμβουλίου: 10 Δεκεμβρίου 2010

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: 3 Φεβρουαρίου 2011

3. Αντικείμενο της πρότασης

Στο πλαίσιο της ενδιάμεσης επανεξέτασης των χρηματοδοτικών μέσων για τις εξωτερικές δράσεις, η Επιτροπή κατέθεσε την εξής πρόταση προκειμένου να καλυφθεί ένα νομοθετικό κενό : η ΕΕ δεν δύναται να χρηματοδοτήσει δραστηριότητες οι οποίες δεν υπάγονται σαφώς στην κατηγορία της επίσημης αναπτυξιακής βοήθειας (ΕΑΒ) σε σαράντα έξι χώρες εταίρους της ΕΕ ανά τον κόσμο.

Αυτό οφείλεται στο γεγονός ότι ο κανονισμός για τον μηχανισμό χρηματοδότησης της αναπτυξιακής συνεργασίας (Development Co-operation Instrument-DCI) (άρθρο 2 παράγραφος 4) αποκλείει την πλειονότητα των μέτρων που δεν τηρούν τα κριτήρια για την ΕΑΒ, τα οποία καθορίζονται από την Επιτροπή Αναπτυξιακής Βοήθειας του Οργανισμού Οικονομικής Συνεργασίας και Ανάπτυξης (ΟΟΣΑ/ΕΑΒ) με πολύ λίγες εξαιρέσεις. Δεν υφίστανται άλλες νομικές διατάξεις που να επιτρέπουν τη χρηματοδότηση μέτρων μη επιλέξιμων ως ΕΑΒ στις χώρες που υπάγονται στον DCI.

Σε διάφορους τομείς, υπήρξε απόκλιση απόψεων μεταξύ Επιτροπής και Ευρωπαϊκού Κοινοβουλίου όσον αφορά την επιλεξιμότητα ορισμένων δράσεων για ΕΑΒ. Το Ευρωπαϊκό Κοινοβούλιο ανέφερε ορισμένα παραδείγματα προβληματικών περιπτώσεων τις οποίες δεν θεωρούσε ως ΕΑΒ στο πλαίσιο της διαδικασίας «δημοκρατικού ελέγχου» (όταν η Επιτροπή συμβουλεύεται το Ευρωπαϊκό Κοινοβούλιο για έγγραφα στρατηγικής και πολυετή προγράμματα) καθώς και κατά τη διαδικασία επιτροπολογίας (όταν ελέγχονται ετήσια προγράμματα δράσης). Στη συνέχεια το Ευρωπαϊκό Κοινοβούλιο εξέδωσε σειρά ψηφισμάτων με τα οποία καταδικάζει την Επιτροπή διότι, με την έγκριση των έργων αυτών βάσει του κανονισμού DCI, ενήργησε καθ’ υπέρβαση των αρμοδιοτήτων της και ζητεί να αποσυρθούν.

Ως εκ τούτου, ορισμένα είδη ενεργειών έπρεπε να χρηματοδοτηθούν εκτός του DCI στο πλαίσιο των προπαρασκευαστικών ενεργειών που δημιουργήθηκαν προς τούτο από το Ευρωπαϊκό Κοινοβούλιο (ήτοι επιχειρηματικές και επιστημονικές ανταλλαγές με την Ινδία και την Κίνα, συνεργασία με χώρες της ομάδας μεσαίου εισοδήματος στην Ασία και τη Λατινική Αμερική). Αυτές οι προπαρασκευαστικές ενέργειες έληξαν το 2009. Μεταξύ της Επιτρόπου Ferrero-Waldner και των προέδρων των σχετικών επιτροπών του ΕΚ επιτεύχθηκε συμφωνία, βάσει της οποίας οι ευρωπαίοι σπουδαστές και καθηγητές που συμμετέχουν στο εξωτερικό τμήμα του Erasmus Mundus θα χρηματοδοτούνταν από τον DCI μόνο μέχρι το τέλος του 2009. Η κάλυψη του κενού θα πρέπει επίσης να εξασφαλίσει ότι μπορούν να χρηματοδοτηθούν ορισμένα ενεργειακά έργα και δραστηριότητες δημόσιας διπλωματίας που δεν θα είναι επιλέξιμα για ΕΑΒ (π.χ. στην Ασία, Κεντρική Ασία και Ιράκ/Ιράν).

Η πρόταση της Επιτροπής αποτελεί πραγματιστική λύση ad hoc του προβλήματος: προσθέτει απλώς τις χώρες ΕΑΒ στο υφιστάμενο χρηματοδοτικό μέσο για τη συνεργασία με τις εκβιομηχανισμένες χώρες. Το μέσο αυτό κρίθηκε ως το πλέον κατάλληλο διότι η ΕΕ το χρησιμοποιεί για τη χρηματοδότηση συνεργασίας για μη αναπτυξιακής φύσεως σκοπούς. Ο γενικός στόχος πολιτικής θα ισχύει και για τις χώρες DCI: «να ικανοποιηθεί με συγκεκριμένο τρόπο η ανάγκη να ενισχυθούν οι δεσμοί και να υπάρξει μεγαλύτερη σύμπραξη με αυτές σε διμερή, περιφερειακή ή πολυμερή βάση, ούτως ώστε να δημιουργηθεί ένα ευνοϊκότερο περιβάλλον για την ανάπτυξη των σχέσεων της Κοινότητας με αυτές τις χώρες και εδάφη και να προάγεται ο διάλογος, με παράλληλη μέριμνα για τα συμφέροντα της Κοινότητας.»

Η πρόταση περιορίζεται χρονικά στην περίοδο 2010-2013 και έχει περιορισμένο πεδίο εφαρμογής από άποψη περιεχομένου πολιτικής και δημοσιονομικών συνεπειών. Δεν προδικάζει οποιεσδήποτε μελλοντικές προτάσεις για τη μελλοντική γενεά χρηματοδοτικών μέσων εξωτερικών δράσεων βάσει του επόμενου δημοσιονομικού πλαισίου.

Η πρόταση της Επιτροπής έγινε ήδη δεκτή από το ΕΚ από άποψη προϋπολογισμού: για να αντικατασταθούν οι προπαρασκευαστικές ενέργειες και να γίνει πρόβλεψη για τις ενέργειες που δεν είναι ΕΑΒ, συστάθηκαν νέες γραμμές στον προϋπολογισμό του 2010 με τις απαιτούμενες πιστώσεις, εν αναμονή της επίσημης έγκρισης της πρότασης. Εάν η πρόταση δεν εγκριθεί, οι πιστώσεις του προϋπολογισμού δεν θα μπορέσουν να εφαρμοστούν ελλείψει νομικής βάσης.

4. Γνωμη τησ Επιτροπησ για τισ τροπολογιεσ του Ευρωπαϊκου Κοινοβουλίου

4.1 Τροπολογίες που έγιναν δεκτές από την Επιτροπή

Η Επιτροπή μπορεί να αποδεχθεί το κείμενο, όπως είχε συμφωνηθεί μεταξύ των τριών θεσμικών οργάνων κατά τους τριλόγους που έλαβαν χώρα τον Οκτώβριο και τον Νοέμβριο του 2010 (αιτιολογικές σκέψεις 1, 2, 3, 4, 5, 6, 7, 8, 9, και άρθρα 1, 2, 3, 4, 5.2, 7, 8, 9 παράγραφος 1, 12, 13 και 14). Ενημερωτικά, οι εν λόγω αιτιολογικές σκέψεις και άρθρα έχουν ήδη εγκριθεί από το Συμβούλιο σε πρώτη ανάγνωση.

4.2 Τροπολογίες που απορρίφθηκαν από την Επιτροπή

Η Επιτροπή δεν δύναται να δεχθεί τα άρθρα που αφορούν τις κατ' ανάθεση πράξεις και τα θέματα επιτροπολογίας (αιτιολογική σκέψη 8α, άρθρο 6 παράγραφος 1, άρθρο 14α, άρθρο14β, άρθρο 14γ (πράξεις κατ' ανάθεση), άρθρο 6 παράγραφος 3, διαγραφή του άρθρου 15 (επιτροπολογία)).

Η Επιτροπή δεν μπορεί να δεχθεί το άρθρο 16 σχετικά με τις χρηματοδοτικές διατάξεις, το οποίο απαγορεύει τη χρήση κεφαλαίων του DCI για τη χρηματοδότηση του ICI Plus. Η τροπολογία αυτή δεν μπορεί να γίνει δεκτή. Η απόφαση όσον αφορά την πηγή της χρηματοδότησης αποτελεί προνόμιο των αρμόδιων για τον προϋπολογισμό αρχών κατά την έγκριση του ετήσιου προϋπολογισμού. Δεν δύναται να αποτελέσει μέρος νομοθετικής πράξης. Το άρθρο θα πρέπει να ακολουθεί τις συνήθεις διατάξεις, όπως αυτές διατυπώνονται σε κάθε χρηματοδοτικό μέσο. Ωστόσο, για να διευκολυνθεί η επίτευξη συμφωνίας και να καθησυχάσουν τα θεσμικά όργανα, η Επιτροπή είναι διατεθειμένη να προβεί σε δήλωση, η οποία θα υπενθυμίζει ότι το χρηματοδοτικό ποσό αναφοράς που καθορίζεται στο άρθρο 16 για τις χώρες του παραρτήματος ΙΙ θα εφαρμοστεί με ειδικές γραμμές του προϋπολογισμού προοριζόμενες για δραστηριότητες άλλες πλην της επίσημης αναπτυξιακής βοήθειας.

5. Συμπέρασμα

Οι συζητήσεις με τους συννομοθέτες θα συνεχιστούν μετά τη δεύτερη ανάγνωση, με σκοπό την επίτευξη συναινετικής λύσης κατά προτίμηση με την παροχή στο ΕΚ ουσιαστικών δικαιωμάτων ελέγχου για το υπόλοιπο της τρέχουσας πολυετούς προγραμματικής περιόδου και αφήνοντας ανοικτές τις δυνατότητες για την επόμενη περίοδο, περιλαμβανομένης της δυνατότητας προσφυγής σε κατ' ανάθεση πράξεις με ταυτόχρονη πλήρη τήρηση των κριτηρίων του άρθρου 290 της ΣΛΕΕ.